  Майя Бывальцева Красногорск «Лучшая муниципальная практика» V огъяросси конкурслэн «Градостроительная политика, обеспечение благоприятной среды жизнедеятельности населения и развитие жилищно-коммунального хозяйства» ӧрын гурт поселениос пӧлын кыкетӥ инты басьтӥз. Ӵектосэз быдэстыны 15 миллион манет висъялозы. Со сярысь Удмуртиысь тӧролэн но кивалтэтлэн пресс-службазы ивортӥз. Красногорскъёс вожвылъяськонэ «Живи, родник, живи» ӵектоссэс ыстӥзы. Ёросын 35 шуръёс, 34-ез со пӧлысь ӵапак ошмесъёсысь кутско. Со сяна, пичи гуртъёсын ошмесъёсысь гинэ юон ву басьтыны луэ. Ӵектос улсын тямыс ошмесъёсты умоятыны чакламын, витяз ужъёсты йылпумъязы ни. Вожвылъяськонын оглом 262 куриськонъёсты эскеризы. Муниципалитетъёслэн мыло-кыдо пыриськемзы соослэн асьсэдыз возьматыны мылкыдзэс верамзы, аспӧртэм ӵектосъёсынызы но ӟеч ужъёсынызы тодматэмзы потэ шуыса возьматэ. Пыриськисьёслэн лыдзы 2017-тӥ арысен кык поллэсь трослы йылӥз Марат Хуснуллин, Россиысь кивалтэтлэн тӧроезлэн воштӥсезВатсалом, вить ар ӵоже вожвылъяськонэ 3 сюрс 700-лэсь трос муниципал кылдытэтъёс пыриськизы. Росси азьмуртлэн пумкылъянэзъя 2020-тӥ арын коньдонкузьымен фонд 25 поллы будэтэмын вал – 1 миллиард манетозь. Озьы ик тросгес номинациос луизы. Тодэ вайытом, Удмуртиын мерлыко ужен вырись огазеяськонъёслы элькун коньдэтысь субсидиос сётон понна вожвылъяськонлы йылпумъянъёс лэсьтӥзы. Вормисе 18 огазеяськонъёс потӥзы.  Тегъёс: Мерлык Удмуртия вожвылъяськон умоятон Красногорск  